Diari Oficial de la Generalitat Valenciana


Sumari del DOGV 7664, del 24-11-2015 (2015/9526)

Informació pública del projecte de pròrroga de vigència de les concessions d'explotació Victoria número 5268 i Esperanza número 5269 (Terol i València).
--------------------------------------------------------------------------------------------------------------------------------------------------------

### Dades del document

Número de DOGV
:   7664

Data del DOGV
:   24-11-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/9526


Organisme emissor
:   Ministeri d'Industria, Energia i Turisme

Tipus de document
:   Anunci

Informació pública del projecte de pròrroga de vigència de les concessions d'explotació Victoria número 5268 i Esperanza número 5269 (Terol i València). [2015/9526]  
Les concessions d'explotació minera denominades Victoria número 5268 i Esperanza número 5269 que afecten les províncies de Terol i València han finalitzat la seua vigència de 30 anys i per part de la societat titular Sibelco Minerales, SA s'ha sol·licitat en termini la pròrroga d'aquestes per uns altres 30 anys.  
Per tant, i atés que el projecte de pròrroga de vigència de les concessions d'explotació Victoria número 5268 i Esperanza número 5269 (Terol i València) afecta dos comunitats autònomes, la tramitació de la pròrroga correspon al Ministeri d'Indústria, Energia i Turisme com a òrgan substantiu i l'òrgan mediambiental és el Ministeri d'Agricultura, Alimentació i Medi Ambient.  
En concret, el projecte preveu desenvolupar-se als termes municipals de Riodeva (Terol) i Ademuz (València).  
D'altra banda, el projecte està subjecte a avaluació d'impacte ambiental segons s'estableix en l'annex I de la Llei 21/2013, de 9 de desembre, d'Avaluació Ambiental.  
En aplicació del que disposa l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, l'article 36 de la Llei 21/2013, de 9 de desembre, d'Avaluació Ambiental, i l'article 6 del Reial Decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública el projecte de pròrroga de vigència de les concessions d'explotació Victoria número 5268 i Esperanza número 5269 (Terol i València), per un període de 30 dies hàbils, comptats a partir de l'endemà de la data de publicació del present anunci en el Boletín Oficial del Estado, període durant el qual les persones que ho desitgen podran examinar-lo a fi de formular al·legacions. La documentació que inclou el projecte d'explotació, l'estudi d'impacte ambiental i el projecte de restauració estarà exposada al públic, els dies i en hores hàbils d'oficina, en la Subdirecció General de Mines del Ministeri d'Indústria, Energia i Turisme, passeig de la Castellana, 160, de Madrid; en l'Àrea Funcional d'Indústria i Energia de la Delegació del Govern a la Comunitat Valenciana, carrer de Joaquín Ballester, 39, a València i en la Dependència d'Indústria i Energia de la Subdelegació del Govern de Terol, plaça de San Juan, 4, a Terol.  
  
Cosa que es fa pública perquè se??n prenga coneixement.  
  
Madrid, 28 d'octubre de 2015.- La directora general de Política Energètica i Mines: María Teresa Baquedano Martín.